text: Mænd skal hjælpe mænd
  10 august 2010 kl. 08.05
  Krisecentret for mænd i Horsens efterlyser flere frivillige, og det skal være mænd.
  Centret drives af 20 frivillige. Det har brug for det dobbelte antal.
  - De fleste frivillige er kvinder, men det bliver lidt for meget "hønsegård", så vi vil meget gerne have flere mænd, siger lederen, Grethe, der helst ikke vil optræde med efternavn, da hun har behov for at holde fri af og til.
  Krisecentret for mænd i Horsens er flyttet til Tobaksgården, hvor der er plads til seks beboere ad gangen mod tidligere tre. De enkelte bor i krisecentret fra få uger til flere måneder.
  
  Dårlig økonomi
  - Mændenes altoverskyggende problem er en katastrofal dårlig økonomi. De er arbejdsløse og bliver smidt ud af deres lejlighed, fordi de ikke har råd til at betale husleje, fortæller Grethe.
  I 2009 fik krisecentret 800 henvendelser fra mænd, der havde akut brug for hjælp. Af dem lykkedes det centret at hjælpe de 167 mænd igennem til en tilværelse med job og bolig.
  Horsens krisecenter for mænd får privat og offentlig støtte, blandt andet fra Horsens Kommune.
  Krisecentrets hjemmeside. 
  Krisecentret i Horsens
  